О Б Щ И Н С К И   С Ъ В Е Т  - П Е Р Н И К

Р Е Ш Е Н И Е  № 1199
от 29.10.2026 г.
За прекратяване на съсобственост чрез покупко - продажба на част от недвижим имот - частна общинска собственост
На основание чл.21 ал.1 т.8 и ал.2 от ЗМСМА и съгласно чл.36 ал.1 т.2 от ЗОС, чл.73 т.3 от Наредба № 8 за общинското имущество на територията на община Перник, доклад за експертна оценка от оценител, отговарящ на изискванията на Закона за независимите оценители

ОБЩИНСКИ СЪВЕТ РЕШИ:
1. Приема изготвения доклад за пазарна оценка на лицензиран оценител на КНОБ в размер на 16 872,00 € /шестнадесет хиляди осемстотин седемдесет и две евро и нула евроцента/ без ДДС и 20% ДДС, в размер на 3 374,40 € /три хиляди триста седемдесет и четири евро и четиридесет евроцента/ или обща сума, в размер на 20 246,40 € /двадесет хиляди двеста четиридесет и шест евро и четиридесет евроцента/.
2. Дава съгласие да се прекрати съсобствеността в следния недвижим имот като се продаде частта на Община Перник на Красимир Котев, а именно: 111/446 /сто и единадесет върху четиристотин четиридесет и шест идеални части/ от ТЕРЕН, представляващ поземлен имот с проектен идентификатор 55871.507.8812 /землище петдесет и пет хиляди осемстотин седемдесет и едно, кадастрален район петстотин и седми, имот осем хиляди осемстотин и дванадесети/, целият с проектна площ от 446 кв. м /четиристотин четиридесет и шест квадратни метра/, съгласно скица-проект №15/1055871 от 16.07.2026 г., издадена от СГКК - гр. Перник за изменение на КККР на гр. Перник, одобрени със Заповед РД-18-91/13.10.2008 г. на изпълнителния директор на АГКК. С адрес на имота: гр. Перник. Трайно предназначение на територията: урбанизирана. Начин на трайно ползване: ниско застрояване (до 10 m). За който имот, съгласно регулационния план на гр. Перник, кв. “Рудничар“ е отреден УПИ VII-507.8812 „За обслужващи и търговски дейности“, кв.25 (8025). При граници на имота: имот с идентификатор №№ 55871.507.185, 55871.507.912, 55871.507.102, 55871.507.597, 55871.507.186. За имота е съставен АОС №17181/17.08.2026 г., утвърден от кмета на Община Перник.
3. Възлага на кмета на Община Перник да издаде заповед за прекратяване на съсобственост и да сключи договор за прекратяване на съсобственост на основание чл.36, ал.1, т.2 от ЗОС, чл.73, т.3 от Наредба № 8 за общинското имущество на територията на Община Перник, на основание чл.8, ал.2 от ЗОС.

Решението е прието на заседание на Общинския съвет, проведено на 29.10.2026г., Протокол № 11 т. 25 от дневния ред и е подпечатано с официалния печат на Общинския съвет.
ПРЕДСЕДАТЕЛ: 

 /Д. ЗАХАРИЕВ/

